شەفەق نیوز/ دویای ٦ ساڵ لە هاوسەرگیری، دیارە کیم کارداشیان وەناوبانگترین هەسارەی ماڵپەڕەیل پەیوەندیە کۆمەڵایەتیەگان، هالە جیاوەیوین وەگەرد هاوسەرە گورانیچڕە وەناوبانگەگەی کانیی ویست.
فرە لە میدیایل راگەیان ئاماژە کردن ک جیابوینەوەی کیم کارداشیان لە کانیی ویست مسۆگەر بویە.
و چەن سەرچەوەیگ باس کردن ک کیم ئامادەکاری کەێد داوای جیابوینەوە لە هاوسەرەگەی بکەێد ک گورانی راب چڕێد، ک وەتەواوی لە گرفتەیل خیزانەگەی بیزار بوی.
ویست و کارداشیان لە ساڵ ٢٠١٤ هاوسەرگیری کردن، و ٤ ماڵ دیرن.
پێشبینە ک جیاوبوینەوەگە پویلەیل فرەیگ بچوود ناوی، و سامانەگان دابەش بکریەن، ک هەردوگیان خاوەن پویلەیل فرەیگن.
راپۆرتەگان ئاماژە کەن ک سامان ویست لە گورانیچڕین و ئەو کارەیل تری رەسێدە ١،٣ ملیار دۆلار، ک خوەی وەدەوڵەمونترین هونەرمەنەیل جیهان دانریەێد.
کارداشیان دەور ٩٠٠ مەلیۆن دۆلار دیرید، وهەمیش یەکیگە لە زیاترین جماوەردارەیل لەبان ماڵپەڕەیل ئەنستگڕام.
